CELEX: 32012R0787
Language: bg
Date: 2012-08-31 00:00:00
Title: Регламент за изпълнение (ЕС) № 787/2012 на Комисията от 31 август 2012 година за дерогация от Регламент (ЕО) № 612/2009 по отношение на определянето на размера на възстановяванията за свинско месо за доставките по член 34 от посочения регламент, извършени от 1 до 18 април 2012 г.

1.9.2012   
            
            
               BG
            
            
               Официален вестник на Европейския съюз
            
            
               L 235/7
            
         РЕГЛАМЕНТ ЗА ИЗПЪЛНЕНИЕ (ЕС) № 787/2012 НА КОМИСИЯТА
   от 31 август 2012 година
   за дерогация от Регламент (ЕО) № 612/2009 по отношение на определянето на размера на възстановяванията за свинско месо за доставките по член 34 от посочения регламент, извършени от 1 до 18 април 2012 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 170 във връзка с член 4 от него,
   като има предвид, че:
   
               (1)
            
            
               С Регламент за изпълнение (ЕС) № 342/2012 на Комисията (2) размерът на възстановяванията при износ на свинско месо бе определен на нула.
            
         
               (2)
            
            
               В съответствие с член 34 от Регламент (ЕО) № 612/2009 на Комисията (3) държавите членки могат да разрешат на износителите да използват процедура, съгласно която при определяне на размера на възстановяването, приложим за доставките по член 34 от посочения регламент за товарените всеки месец продукти, се взема предвид последният ден от месеца.
            
         
               (3)
            
            
               Следва да не се засяга правото на възстановяване за специалните доставки, извършени в съответствие с процедурата по член 34 от Регламент (ЕО) № 612/2009 преди датата на влизане в сила на Регламент за изпълнение (ЕС) № 342/2012. Следователно, за да бъде определен размерът на това възстановяване, е необходимо чрез дерогация от член 34, параграф 2 от Регламент (ЕО) № 612/2009 да се посочи датата, която ще се използва за тази цел.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 34, параграф 2 от Регламент (ЕО) № 612/2009 датата 18 април 2012 г. се използва за определяне на размера на възстановяването, приложим за свинското месо за доставките по член 41, параграф 1 от посочения регламент, извършени от 1 до 18 април 2012 г. в съответствие с процедурата по член 34 от посочения регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 август 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 108, 20.4.2012 г., стр. 24.
   
      (3)  ОВ L 186, 17.7.2009 г., стр. 1.